အထွေထွေရောဂါကုဆေးရုံကြီး (မန္တလေး)

အထွေထွေရောဂါကုဆေးရုံကြီး (မန္တလေး) (; အတို​ကောက် MGH)သည် မန္တလေးမြို့ ချမ်းအေးသာစံမြို့နယ် ၂၉လမ်းနှင့်လမ်း၃၀ကြား ၇၄လမ်းနှင့် ၇၇လမ်းကြားတွင် တည်ရှိသည်။ ခုတင် (၁၅၀၀)ဆံ့ဆေးရုံကြီးဖြစ်ပြီး အထက်မြန်မာပြည်အတွက် အားထားရာ ဆေးရုံကြီးတစ်ခုဖြစ်သည်။နေ့စဉ် လူနာ ၂၅၀၀ခန့်ကို ကုသပေးနေသည်။ဆေးတက္ကသိုလ် (မန္တလေး)နှင့် နီးကပ်စွာတည်ရှိပြီး ထိုတက္ကသိုလ်၏ သင်ကြားရေးဆေးရုံလည်းဖြစ်သည်။

သမိုင်းကြောင်း 
၁၈၈၇ခုနှစ်တွင် ဗြိတိသျှအစိုးရမှ အထက်မြန်မာပြည်  ပြည်သူ့ကျန်မာရေးကိစ္စများအတွက် စတင်ဖွင့်လှစ်ခဲ့သည်။၁၉၂၅ခုနှစ်တွင် ခုတင်(၂၅၀)ဆံ့ မြူနီစီပယ်ဆေးရုံအဖြစ် စတင်ခဲ့ပြီး ၁၉၃၇တွင် ခုတင်(၃၅၀)၊ ၁၉၆၅တွင် ခုတင်(၈၀၀)၊ ၂၀၁၂တွင် ခုတင်(၁၀၀၀)ဆံ့ဆေးရုံအဖြစ် တိုးချဲ့နိုင်ခဲ့သည်။၂၀၁၃ခုနှစ်တွင် အ​မေရိကန်​ဒေါ်လာ ၂.၂၈သန်း သုံးစွဲကာအကြီးစားတိုးချဲ့မှုပြုလုပ်ခဲ့သည်။ လမ်း(၃၀)၊၇၄လမ်းနှင့် ၇၅လမ်းကြားတွင် မန်းတောင်ရိပ် (၉)ထပ် ဆေးကုသဆောင်ကို ဆောက်လုပ်ခဲ့ပြီး ၂၀၁၆ခုနှစ် ဇူလိုင်လ ၂၃ရက်​နေ့တွင် ခုတင် (၁၀၀၀)ဆံ့မှ ခုတင် (၁၅၀၀)ဆံ့​ဆေးရုံအဖြစ် တိုးချဲ့ခဲ့သည်။နောက်ပိုင်းတွင် အလှူရှင်များ၏ လှူဒါန်းမှုဖြင့် အထပ့်မြင့် ဆေးကုသဆောင်များ တိုးချဲ့လျက်ရှိသည်။

ပြခန်း

ကိုးကား 

မန္တလေး
မြန်မာနိုင်ငံရှိ ဆေးရုံဆေးခန်းများ